<classify> WIZARA ya Mifugo na Uvuvi imependekeza katika mwaka 201920 kufutwa kodi, tozo na ada 10 ambazo zimekuwa kero kwa wadau wa sekta ya mifugo nchini.Akiwasilisha bajeti ya wizara hiyo bungeni, Waziri wa Mifugo na Uvuvi, Luhaga Mpina amesema wizara imefanya tathmini na mapitio ya orodha ya kodi, tozo na ada zinazotozwaAlisema kodi, tozo na ada hizo zinatozwa na wizara ya mifugo na uvuvi, taasisi zake na wizara nyingine chini ya sheria mbalimbali za mifugo na kubaini baadhi ya kodi, tozo na ada hizo ni kero kwa wafugaji na maendeleo ya sekta ya mifugo kwa ujumla.Alisema katika mwaka 201920, wizara imetoa mapendekezo ya kuziboresha ili kuondoa usumbufu kodi, tozo na ada kwa wafugaji na hivyo kuongeza mapato katika sekta ya mifugo na kutoa huduma za mifugo kwa wafugaji.Mpina alisema jumla ya tozo 10 zimependekezwa kufutwa, ikiwa ni pamoja na tozo nne za maziwa, tano za nyama na moja ya kuku.Alizitaka tozo hizo za kwenye sekta ya maziwa ni vibali vya chombo cha usafirishaji maziwa chini ya lita 51, usajili wa vituo vya kukusanya maziwa chini ya lita 201, usajili wa wazalishaji wa maziwa chini ya lita 51 na usajili wa wasambzaji wa pembejeo za maziwa.Tozo zinazopendekezwa kufutwa katika sekta ya nyama ni za usajili wa wafugaji wa mifugo ya nyama wadogo, wa kati na wakubwa, usajili wa wasimamizi wa minada ya awali, upili na mipakani na usajili wa minada ya awali na upili na mipakani.Pamoja na usajii wa wafanyabiashara wa mifugo katika minada ya awali, upili na mipakani, usajili wa wafanyabiashara za nyama na bidhaa za nje ya nchi na vibali vya kusafirisha kuku ndani ya nchi, alisema.Alisema kumekuwepo na mwingiliano wa majukumu, sheria na kanuni na tozo kati ya wizara hiyo na nyingine, hali ambayo imesababisha urasimu katika utoaji wa vibali na leseni katika ujenzi wa viwanda na uanzishwaji wa biashara.tozo umesababisha ongezeko la gharama za uwekezaji na uendeshaji wa biashara na hivyo kuwepo kwa malalamiko makubwa kutoka kwa wawekezaji na wafanyabiashara.Kutokana na mwingiliano huo, Waziri Mkuu, Kassim Majaliwa alitoa agizo la kuzitaka wizata tano na taasisi zake kutatua changamoto hizo.Alisema wizara hiyo ilishiriki katika majadiliano na Wizara ya Ujenzi, Viwanda, Afya, Elimu na Kilimo, aidha katika majadiliano hayo taasisi zilizohusika ni pamoja na Mamlaka ya Udhibiti wa Chakula na Dawa TFDA, Shirika la Viwango TBS, Tume ya Nguvu za Atomiki Tanzania TAEC na Wakala wa Taifa wa Barabara Tanroads.Majadiliano hayo yanaendelea kwa kuzingatia vigezo muhimu vilivyoanishwa kwenye majukumu ya wizara, muundo, sera, sheria nakala za awali, weledi, viwango na utendaji bora wa kimataifa, jukumu la kiutendaji, kiusimamizi na kiungalizi kwa lengo la kuondoa kasoro zilizopo.Waziri Mpina alisema utatuzi wa changamoto hizo utapunguza urasimu wa upatikanaji wa vibali na leseni na kupunguza gharama za uwekezaji na uendeshaji wa biashara, kuvutia uwekezaji, kupanua sekta binafsi, kukuza ajira na ukuaji wa uchumi nchini.  <topic>: KITAIFA 